फतेहाबाद(रमेश भट्ट): इनेलो के द्वारा आज प्रदेशव्यापी बंद का आह्वान किया गया था, लेकिन फतेहाबाद में इसका कोई भी असर देखने को नहीं मिला। फतेहाबाद शहर भर के सभी बाजार खुले थे दुकानदारों की ओर से सुबह ही दुकानें खोल ली गई थी। हालांकि इनेलो के विधायक बलवान सिंह दौलतपुरिया अपने करीब आधा दर्जन भर कार्यकर्ताओं के साथ दुकानदारों से बंद की अपील करते जरूर नजर आए। लेकिन दुकानदारों की ओर से दुकानें बंद नहीं की गई। कुछ दुकानदारों की ओर से विधायक का सम्मान करते हुए दुकानों के शटर को नीचे जरूर किया गया, लेकिन विधायक के निकलते ही दुकान खोल ली गई।